Εισήγηση του μέλους της Επιτροπής Αντώνη Αντανασιώτη

Λαμβάνοντας υπόψη τις απαντήσεις του υπουργείου Δικαιοσύνης στα σοβαρά ερωτήματα που έθεσε η Επιτροπή μας, οι οποίες δεν ήταν καθόλου πειστικές, καθώς και το γεγονός ότι ο ψεκασμός ανθρώπων με χλωρίνη η με οποιοδήποτε άλλο αντισηπτικό, καθώς και ιδίως η χρήση υπεριώδους ακτινοβολίας (UV) σε αυτούς, αντενδείκνυνται κατηγορηματικά για την αντιμετώπιση του COVID-19, ως μέθοδοι ακατάλληλες, που μπορεί να προκαλέσουν σοβαρούς κινδύνους για την υγεία τους, όπως προκύπτει από τις σαφείς οδηγίες τόσο του Παγκόσμιου Οργανισμού Υγείας (ΠΟΥ) όσο και της ελληνικής κυβέρνησης, που είναι αναρτημένες μάλιστα στις αντίστοιχες επίσημες ιστοσελίδες τους, **ο ΔΣΑ** **εκφράζει την αντίθεσή του** στην τοποθέτηση στα Δικαστήρια των προαναφερόμενων Πυλών.

Συγκεκριμένα, δεν τέθηκαν υπ’ όψη του πιστοποιητικά, καθώς και ιατρικά και τεχνικά στοιχεία ικανά να θεμελιώσουν την αποτελεσματικότητα αυτών για το σκοπό της προστασίας της δημόσιας υγείας, την έλλειψη ανεπιθύμητων παρενεργειών στους διερχόμενους από αυτές, ενώ επιπροσθέτως εγείρονται σοβαρά ζητήματα προστασίας προσωπικών δεδομένων από τη λειτουργία αναγνώρισης και φωτογράφησης προσώπου που αυτές διαθέτουν.